Die waarheid is vreemder as fiksie | SARIE
Bloed op haar hande – vroue agter tralies, Carla van der Spuy (Lapa Uitgewers, R184,99)
Dis die daaglikse stryd van die familie om eindelose oorloë, onder andere die wrede Talibanregering, hongersnood, armoede en grusame ondervindinge te oorleef, en getuig van die mens se merkwaardige vermoë om te oorleef ten spyte van die haglikste toestande. 'n Insiggewende ware verhaal! – Linda Volschenk
Friedman lewer verslag oor die lot van Suid-Afrikaanse dwelmmuile. Konserwatief bereken is daar meer as 'n duisend Suid-Afrikaanse dwelmmuile wat tans in tronke wêreldwyd aangehou word. Alhoewel ons soms sal hoor dat iemand met dwelms op 'n lughawe gevang is, weet ons min van die werklike omvang van die probleem. Friedman het 'n in diepte ondersoek daaroor gedoen. Sy het, onder gevaarlike omstandighede en selfs met versteekte kameras, onderhoude gevoer met van die dwelmmuile wat in tronke in Thailand sit, hul families, die owerhede en ook met die middelmanne wat die dwelmmuile werf.
Friedman is 'n ervare ondersoekende joernalis en senior vervaardiger by Special Assignment by SABC3 en het al talle toekennings vir haar joernalistieke werk ontvang. – Gert Venter
Schoeman vertel van sy soektog na 'n legendariese wilde perd tydens 'n jagtog in die Kaokoveld in die eertydse Suidwes-Afrika. Saam met die skrywer ervaar ons die misterie en romantiek van 'n inheemse stam in die unieke gebied. Ons beleef die wilde dans van die bloubokkie, hoor die rou weeklaag van 'n leeu en sien die trane van die eland.
Schoeman wat in 1988 oorlede is, was van 1951 tot 1956 hoofveldwagter in Namibië. Die bekroonde en bekende skrywer en natuurkenner het talle boeke op sy kerfstok en word steeds wyd gelees. Op ver paaie het oorspronklik in 1949 verskyn. In hierdie tweede uitgawe is die teks aangepas en woorde wat aanstoot kan gee, is vervang. Insidente wat aanstoot kan gee, moet in die konteks van die tyd gelees word. Dis inderdaad 'n voorreg om, na bykans 65 jaar, weer die boek te kan lees, op ver paaie te kan reis, ons oë oop te maak vir die veld en diere en te besin oor wat werklik van waarde is in die lewe. – Gert Venter